钦定古今图书集成/明伦汇编/官常典/第544卷 > 《小雅采𦬊四章》
## 钦定古今图书集成/明伦汇编/官常典/第544卷 > 《小雅采𦬊四章》

宣王之时，蛮、荆背叛，王命方叔南征，军行采𦬊而食，故赋其事以起兴。

《薄言》《采𦬊》，于彼新田，于此菑亩。方叔莅止，其车三千。
师干之试，方叔率止。乘其四骐，四骐翼翼。路车有奭，
簟笰鱼服，钩膺鞗革。〈兴也〉

《薄言采𦬊》，于彼新田，于此中乡。方叔莅止，其车三千。
旗旐央央，方叔率止。约軧错衡，八鸾玱玱。服其命服，
朱芾斯皇，“有玱葱珩。”〈兴也〉

鴥彼飞隼，其飞戾天。亦集爰止，方叔莅止，其车三千。
“《师干》之试”，方叔率止。钲人伐鼓，陈师鞠旅。“显允方叔，
伐鼓渊渊，振旅阗阗。”〈兴也〉

蠢尔蛮荆，大邦为仇。方叔元老，克壮其犹。方叔率止，
执讯获丑。戎车啴啴，啴啴焞焞，如霆如雷。“显允方叔，
征伐𤞤狁，蛮荆来威。”〈赋也〉